Author Topic: Gedigte vir die digkompetisie (Read 14067 times)
« on: April 01, 2012, 01:58:33 PM »
Hier is die gedigte vir die gedigkompetisie wat die einde Maart gesluit het.
Elke leser het 4 stemme om uit te bring.
Stuur vir my die vier name van die vier gedigte wat vir jou die mooiste is na pm@afrikaanseforum.co.za
Julle het drie dae kans om julle stemme uit te bring.
Donderdag die 4de April sal ek die aankondiging kom maak dan kan julle weer stem.
1) Gedeelde vreugde
na my rietfluitjiefluister
teen jou kuiltjie lag
en ribbelig dans
in die sluikvleie
In die herfs van ons lewe
lê ek my hart
in jou growwe hande neer;
tussen getroue arbeidseelte
weerspieël die sagte polsslag
omgee in jou oë,
om ons humor te deel.
skep ons handevol goud
uit saans se sonsondergang
en wanneer sterrenag
om my vou,
pleister ek die dolksteke
deur my gemoed
se skeure toe
en koester jou growwe hande
om my wange.
mag ons walle
Soms in n aand soos vanaand
as jy aan my vat
voel ek of ek jou kan sien
jou hoor jou proe
sien ek jou soos gister se tyd
hierdie tyd waar ek net so sit
hier op die bed
met Jou hande
anderkant my gedagtes
strelend op die musiek
glyend oor my bors my lippe
dan hoor ek jou praat soos more
more se son wat weer gaan kom
dan weet ek jy was hier
en ek kon jou voel
Trap vir jou 'n lêplek
in my gelooide plooie,
want ek wil jou velvoue
sonder om jou liddorings te druk
of die fyn vel by jou enkels
Ryg my steweldig
oor die brug van jou voete,
sodat ons in die somerreëns
se grondstrate kan plas.
Poets my totdat ek git glim
en jou wêreld vir jou weerkaats.
6) Melkbos II
Die geel son was rond
opgevou hoog bo die berg
en ook oor die groenblou
van die weste see
het strale gestreep-streep
soos die korhaan se skree
Jy’t jou hemp geknoop
teen die son
daardie dag toe ons
by die lendelam tafel sit
het jy met deernis
in my siel gekyk
die beker se oor geklem
en ek met droewig wees,
het die pyn gaan haal
Jy’t jou gesig teen die wind gedraai
en jou knoop ontknoop, gesluk
Ek sal altyd onthou
van die are op jou bo-hand
7) Die kronkelhart van strome:
Dit is die rivier wat watervalle voed-
wat in onstuimige versnelling
die blink boog stu
in tuimel hoogte
en pletter plato.
Dit is die rivier wat takke stoot-
wat in kruip verkenning
die pad wroet
en nuut begin
in die oorsteek van grense.
Dit is die rivier wat diep
en standhoudend loop-
wat oewer bied
en die dorstig teug
mag ons wyd
om die maalkolke swem
en mag ons rivier
'n hoefyster word nie.
8) Winternag van onthou
my hande oor jou kaal
rug se biltonge jou skouers
jou asem hortend in my nek
jou naak bene se kalm vel streel
die oorverhitting van myne
ek blaai en blaai
deur joernale se gange van onthou
ek proe die eindelose oggende
van bekersvol wat oorloop
deur dagboeke van gister se drome
na ritte oor woestyn van klip en sand
en sproei wat opwaai teen ons bene
gedigte lees op 'n kombers onder
wilgerbome teen Zevenwaght se rand
jou ewig positiewe raad
die oggend is grys
ná hierdie winternag in Maart
9) Niet Liefde
Rooi warm klop
holtes van my
Hand gemaakte skelet
Liefde is dit niet
net 'n reaksie
van die lus
wat die oog
getooi in rooi
wat liefde moet wees
net 'n diagram
se mooi plesier
Want die liefde
is 'n keuse
sonder 'n %
in die Kruis
binne jou huis
alles in klui
My pen is die roesrooi
van 'n nagtegaal-veer
wat trapsuutjie getoon
in ons kamer
Ek doop dit in 'n inkgebed
van frankincense en mirre rook,
en gym arabic-
om met rune spellyn
die simbool van Venus,
twèè harte vas te verf
oor die vleespienk van kers.
Ek seël ons liefde in
met die mildelik doop
van jasmynolie oor was:
Ritmies na basis,
middel na wit pit;
totdat passie oor my hande stort
en die sein van vlam
hoog in die lug wolk.
11) Season of Sauvignon
wingerde flits in jonkgroen rye
soos elke ander oggend
die Heuwels lok my om te treur
aan jou te dink
daar’s ‘n skeur
tentakels van hoop tas
na ‘n miskien is jy hier
en aan die aderkant van verlang
As ek iemand se gedigte vergeet het, laat weet my asseblief.
« Last Edit: April 13, 2012, 11:44:43 AM by PM »
« Reply #1 on: April 01, 2012, 03:02:35 PM »
jo - nou moet ek kies .. wat 'n taak!
mag ek Andre vra om my te help om keuses te maak - want ek weet nie - dis almal mooi - daar is net een wat ek nie veel erg is oor nie ... en ek mag net vir jou 4 name stuur ... oi oi
« Reply #2 on: April 01, 2012, 03:59:25 PM »
Jy mag André se hulp inroep ja. Twee koppe is mos beter as een.
« Reply #3 on: April 01, 2012, 04:07:25 PM »
« Reply #4 on: April 03, 2012, 07:04:02 AM »
Wie gaan almal stem? Let asseblief daarop dat daar nog gedigte wat ek vergeet het bygekom het.
As iemand nog iets gestuur het en dit is nie daar nie, druk asseblief hard op my knoppie. Dit het maar rof met my gegaan.
« Last Edit: April 03, 2012, 07:26:13 AM by PM »
« Reply #5 on: April 03, 2012, 08:04:56 AM »
PM hoekom stel jy nie 'n poll op waar almal kan stem nie
dan stem hulle sommer hier, waar hulle na die gedigte kyk??
Ek wonder maar net ... ek het nog nie my keuses gemaak nie - dis moeilik ... jo!
« Reply #6 on: April 03, 2012, 03:11:57 PM »
Hoe werk die poll? Kan 'n mens sien wie het vir watter gedig gestem en hoeveel stemme elke persoon uitgebring het?
Ek wil dit so regverdig as moontlik maak sodat ons nie onenigheid kry nie.
Die digters se name kom ook nie voor nie, so ek dink die ouens sal net op die gedig fokus.
Vir my is dit net so moeilik! Hier is ongelooflike goeie werk.
« Reply #7 on: April 03, 2012, 04:36:02 PM »
'n poll is "naamloos" so niemand weet wie het vir watter gedig gestem nie ...
ek sal een hieronder opstel dan besluit jy of ons die poll gebruik al dan nie :-)
dit is sowaar moeilik om te stem ja!!
« Reply #8 on: April 03, 2012, 11:12:34 PM »
Ek het myself nou verloor tussen al hierdie pragtige woorddisse! Dink die poll idee kan goed werk julle.
« Reply #9 on: April 03, 2012, 11:43:01 PM »
Die Poll is nou hier bo ...
jy kan vier opsies kies ...
niemand gaan weet vir watter gedig jy stem nie
« Reply #10 on: April 04, 2012, 02:42:31 AM »
Dit lyk baie goed. Is almal tevrede hiermee?
« Reply #11 on: April 04, 2012, 02:55:18 AM »
Ek wil net sê, maak nie saak watter gedig wen nie, almal moet in die nuwe boek kom! Dit is verseker!
« Reply #12 on: April 04, 2012, 06:22:57 AM »
Die 'Poll'-idee is op sigself 'n wenner.
Ek stem, AL hierdie gedigte behoort in die nuwe boek.
PM, mag net 'lesers' stem? Is ek ook 'n 'leser' of is ek 'n Forumwerfiebesitter?
Julle moet almal 'n heerlike dag he. More is dit long weekend van baie lees en baie kuier met die familie en baie sjokolade (nie so 'n goeie idee.)
Julle met die kindertjies... Willa, Meraai... kyk op my FB TimeLine daar is 'n oulike Pase resep vir noodle'tjies-in-sjokolade-nessies waarin jy klein sjoko-eiertjies kan sit. Oulik om die kindertjies mee besig te hou, selfs met die maakslag.
Naas, nee, wag nou, jou engeltjie is nog te klein. Jy kan volgende jaar.
« Reply #13 on: April 04, 2012, 06:29:29 AM »
Almal kan stem. Ek weet net nie of ek mag stem nie, want ek weet wie het watter gedig geskryf?
« Reply #14 on: April 04, 2012, 07:26:21 AM »
Dankie Angelica - ek sal gaan loer
Ek dink jy kan stem PM ... hoekom nie - jy gaan mos nie vir ons se wie se gedigte dit is tot na die stem nie, en jy is eerbaar genoeg om nie die name jou te laat beinvloed nie ...
« Reply #15 on: April 04, 2012, 07:32:13 AM »
PM tot wanneer kan ons vote??
dis werklik nie 'n maklike keuse nie ... en ek stem elkeen hoort in boek 2
« Reply #16 on: April 04, 2012, 07:48:23 AM »
Ons het tyd tot Woensdagaand. Dan kan ons Donderdag kyk watter gedigte is gekies.
Ek het sommer vir elke ou nog 'n stem gegee, dit maak dit dalk net 'n bietjie makliker.
« Reply #17 on: April 04, 2012, 07:52:22 AM »
ek wil vir elke gedig stem
Dis vandag Woensdag .. is dit tot vanaand of volgende week en Woensdag die 11de April 2012
« Reply #18 on: April 04, 2012, 08:06:28 AM »
Ek dink ons hou dit tot vanaand. Ons moet nog weer stem vir die drie bestes en dan weer stem vir die wengedig. Is dit goed so?
« Reply #19 on: April 05, 2012, 09:35:24 AM »
Total Voters: 7 - hoeveel memebers op die forum??
« Reply #20 on: April 05, 2012, 10:07:29 AM »
Gedeelde vreugde - 3 (10.7%)
Hande - 3 (10.7%)
Versugting - 0 (0%)
Sintuiglik - 3 (10.7%)
Pasmaats - 1 (3.6%)
Melkbos II - 5 (17.9%)
Die kronkelhart van strome - 3 (10.7%)
Winternag van onthou - 3 (10.7%)
Niet Liefde - 3 (10.7%)
Liefdespel - 2 (7.1%)
Season of Sauvignon - 2 (7.1%)
Volgens hierdie statistiek wen Melkbos 2 loshande. Baie geluk Elsabé!
Nou moet ons stem vir die 2de en 3de plek.
Laat waai ouens!
« Reply #21 on: April 05, 2012, 10:53:55 AM »
Geluk Eslabe :-)
« Reply #22 on: April 07, 2012, 03:19:46 PM »
Elkeen het nou 2 stemme. Ek sal dit waardeer as julle kom stem. Ons gee tyd tot volgende Woensdag, dit gee die ouens wat weg is ook 'n geleentheid om te kom stem na die langnaweek.
« Reply #23 on: April 11, 2012, 06:14:42 AM »
PM, ons moet seker hierdie afhandel.
Met so 'n klomp wat neuspunt in plek 2 hardloop, kou ek my polse.
« Reply #24 on: April 11, 2012, 07:13:07 AM »
Eintlik is ek baie teleurgesteld dat daar so min belangstelling is.
Vandag is die laaste dag om te stem. Kom ons kyk wat gebeur.
Solank al die gedigte in boek twee is, is ek tevrede. Dit is 'n handvol pragtige gedigte en die besluit is nie maklik nie.
« Reply #25 on: April 13, 2012, 11:23:02 AM »
Daar is dit nou. Sintuiglik is WW se gedig in die tweede plek. Baie geluk WW.
Nou kan julle stem vir die 3de plek.
« Last Edit: April 13, 2012, 11:47:15 AM by PM »
« Reply #26 on: April 14, 2012, 03:18:12 AM »
Mooi WW !!!
Jy is voorwaar 'n talentvolle ou wat kan dig en beeldhou, of is dit bou?
« Reply #27 on: April 14, 2012, 08:20:07 AM »
Dankie aan die ouens wat alreeds gestem het. Daar is nog tyd tot vanaand om te stem, dan sal ek die wenner kom aanwys.
« Reply #28 on: April 15, 2012, 01:21:53 AM »
PM, ek wil graag weet watter gedigte aan wie behoort.
Kan ons dit so sien, asseblief.
Op hierdie stadium weet ek nie wie het ingeskryf en watter gedig van WW het in die tweede plek ge-eindig nie.
Ek willie so innie donker wees nie.
Sorry, maar ek is van tegnies aanmekaar gesit.
« Reply #29 on: April 15, 2012, 02:39:41 PM »
Question: Kies uit die gedigte - elke leser het 1 stem
Gedeelde vreugde - 3 (42.9%)
Winternag van onthou - 4 (57.1%)
« Reply #45 on: May 21, 2012, 04:56:06 AM »
Herewith Request for Shipping of Winnings.....
PM, weet nou nie of jy al my CD aangestuur het nie ??
Laat weet asb en of jy my Aflewerings Adres het.
Terwyl ek (nog) nie werk nie, kan ek solank daarna kyk.
« Reply #46 on: May 21, 2012, 08:07:45 AM »
Hi Nonnatjie, ek pleit skuldig, dit het my skoon ontgaan. Hier was dit nog net doller as kopaf en ek kom by niks uit nie.
Ek sal in die week die CD's gaan afhaal en dit pos.
Stuur 'n briefie met jou posadres asseblief. Skuus matertjie, en dankie dat jy my herinner het.
« Reply #47 on: May 21, 2012, 07:50:40 PM »
Not to worry yourself sick.
Dis net dat ek baie (hopelik nie) tyd gaan he en die ideale ding sal wees om my besig te hou.
Stuur vir jou my adres.
« Reply #48 on: May 22, 2012, 08:45:05 AM »
Gaaf, ek het jou adres ontvang en met Ockert gepraat. Sy dametjie sal vir jou en WW die nodige vorms stuur om te voltooi en dan julle pakkies laat aflewer. Hy is so dierbaar vir my.